GiliGold/VAD_KnessetCorpus huggingface dataset:
זוהיר בהלול: לא יכול להיות שבחברה נאורה, מתקדמת כמו מדינת ישראל, הנושא הזה עדיין לא יזכה למיצוב בדרגת סולם גבוהה, אפילו גבוהה ביותר.
זוהיר בהלול: נדמה לי שאנחנו אפילו יכולים להכריז על מצב חירום, כי אין שבוע כאן במדינת ישראל שאשה לא נרצחת, ולא משנה על רקע מה.
זוהיר בהלול: איני בקי בסטטיסטיקה – את ודאי בקיאה ממני בה, אבל אנחנו כאילו בשוויון נפש מדבר על זה.
זוהיר בהלול: אין כמעט יום שאני לא רואה בטלוויזיה, ובצדק, סרטון על מלחמה בתאונות הדרכים, שזה קטל נורא במדינת ישראל.
זוהיר בהלול: אבל איני רואה כל יום סרטון בערוצים עתירי רייטינג שבו מדברים על חשיבות המלחמה בשמירת חיי אשה.
זוהיר בהלול: כאילו מדובר פה בתחום אפור – שזה לא כל כך חשוב, שזה לא בעדיפות גבוהה.
זוהיר בהלול: אני אומר את זה ולבי מדמם – שאשה יכולה להירצח.
זוהיר בהלול: הזעקה צריכה להיות לא רק זעקה, אלא היא צריכה להיות, גברתי היושבת-ראש – בעברית טובה אומרים היום ראשת הוועדה, ואיני יודע איך עשו מ"ראש" "ראשה" – אני חושב שאנחנו צריכים להתלכד סביב השאלה, כיצד אנחנו יכולים להשקיע יותר כסף כדי שברשויות הרווחה יהיו יותר אנשים- - -
עאידה תומא סלימאן: עוד תהיה הרגשה כאילו יש לנו היכולת להחליט עכשיו לאן הכסף ילך, אבל כמובן נצטרך להיאבק, ובדיוק עסקנו לפני שעה בנושא הזה, עם ארגוני הנשים.
עאידה תומא סלימאן: אני רוצה לתת לנאילה עואד.
<נאילה עואד- ראשד: כואב לי להגיע לעוד דיון אחרי רצח אשה.
<נאילה עואד- ראשד: זה לא המקרה הראשון.
<נאילה עואד- ראשד: כל הזמן אנחנו מדברות על נשים, והנשים עצמן יודעות, שהן מתלוננות, היא יודעת שיתקיים עוד דיון בכנסת אחרי הרצח על הרציחות האלה.
<נאילה עואד- ראשד: מעניין אותי לדעת, מתי תהיה שעת היושר של המשטרה?
<נאילה עואד- ראשד: דיברת על שעת יושר.
<נאילה עואד- ראשד: מתי באמת תעשו את היושר של המשטרה?
<נאילה עואד- ראשד: פשוט עלא דאהר גם נרצחה והתלוננה לפני.
<נאילה עואד- ראשד: מ-2013 עד היום אנחנו לא שמענו על כתב אישום.
<נאילה עואד- ראשד: הרבה מקרים, יותר מ-180 מקרי רצח של נשים ערביות בעשרים השנים האחרונות.
<נאילה עואד- ראשד: אני בטוחה שבקושי מגיעים ל-30% מפענוח של מקרי רצח.
<נאילה עואד- ראשד: אני בטוחה בזה, אחרי מה שאנחנו עוקבות.
<נאילה עואד- ראשד: אנחנו יכולות לציין כאן שדמן של נשים במדינת ישראל הם הפקר במשטרת ישראל, ועל כמה וכמה כשאני מדברת על נשים ערביות, בזמן שהן לא מאמינות במשטרה.
<נאילה עואד- ראשד: ואנחנו יודעות שיותר ש-89% מהתיקים של אלימות במשפחה נגד נשים ערביות נסגרים מחוסר לעניין לציבור.
<נאילה עואד- ראשד: אני כן רוצה לדעת עד כמה המשטרה מתאמצת, גם כשהאשה מגיעה להתלונן על אלימות, איך היא מפתחת אסטרטגיות להתמודד עם אלימות מאורגנת ופשע מאורגן?
<נאילה עואד- ראשד: כי נשים גם נרצחות, והיו מקרים ברמלה-לוד שנרצחות על-ידי אנשים שהם חלק מעולם הפשע, וזה מה שקרה לעלא דאהר.
<נאילה עואד- ראשד: אני לא יודעת מה עם המקרה של סוהא.
<נאילה עואד- ראשד: אז איך המשטרה מפתחת אסטרטגיות?
<נאילה עואד- ראשד: מה היא תעשה לפענוח מקרי רצח?
<נאילה עואד- ראשד: נשים יהודיות – תבדקו – ישר יש כתב אישום.
<נאילה עואד- ראשד: כל אשה שנרצחה יהודייה, ישר יש מישהו שתופסים אותו ומגישים כתב אישום נגדו.
<נאילה עואד- ראשד: בחברה הערבית מדברים על זה שאין שיתוף פעולה.
<נאילה עואד- ראשד: באמת?
<נאילה עואד- ראשד: איך אשה – וכאן היא אמיצה, נגוה ואחיותיה – שמגיעות ולא מהססות לרגע לא להגיע, אבל נשים לא נותנות אמון בכם, כי גם אנחנו מאוימות; כולנו מאוימות.
<נאילה עואד- ראשד: אז איך הם ישתפו פעולה?
<נאילה עואד- ראשד: זו אחריות שלכם, למצוא את האשמים, את הפושעים ומי שמחזק את ידם, ולא את הארגונים הפמיניסטיים.
עאידה תומא סלימאן: בבקשה, הגב' רות רזניק, יו"ר עמותת ל"א.
<רות רזניק: ראשית, אני רוצה להשתתף באבל המשפחות שבנותיהן או קרובותיהן נרצחו.
<רות רזניק: כל רצח של אשה במשך כארבעים שנה שאני עוסקת בתחום נוגע לי אישית.
<רות רזניק: אני מצרה ומשתתפת במלוא הכנות באבל האישי של כל המשפחות.
<רות רזניק: אבל אני רוצה להמשיך את הדברים שלך, נאילה.
<רות רזניק: לא חשבתי שתעלי את זה, אבל באזור רמלה-לוד יש משפחה שהם קוטלי נשים סדרתיים, ויודעים בדיוק מי החמולה הזאת, וכל הנשים שם בסיכון.
<רות רזניק: נרצחו שם למעלה מעשר נשים.
<רות רזניק: וכאשר בשעה 02:00 ו-03:00 בבוקר אני מקבלת טלפון, אני יודעת כמעט בביטחון מלא, שזה יהיה ממשטרת רמלה-לוד.
<רות רזניק: והם מביאים את האשה למקלטים, ואנחנו נקבל אותה גם כשאין מקום, אבל כאשר זה מגיע, לאתר את הרוצח ולהעמיד אותו לדין – זה לא קיים.
<רות רזניק: כמעט אין גברים באותה חמולה שבכלל הועמדו לדין.
<רות רזניק: ואני רוצה לספר על מקרה אחד יחידי.
<רות רזניק: היתה אצלנו באחד המקלטים אשה מקסימה.
<רות רזניק: האשה היא אשה מאותה משפחה, שלמדה, ואנחנו התעקשנו שהיא בסיכון גבוה, והיא החליטה: אני עוזבת את המקלט, אני הולכת לגור בתל-אביב ולהמשיך את לימודיי שם.
<רות רזניק: תוך חודשיים היא נרצחה.
<רות רזניק: ברור לכולנו שהיא נרצחה בידי בני משפחה.
<רות רזניק: המשטרה באה, ביקשו לפתוח את התיק, ולא הודיעו עד היום – לא את שם הנרצחת, ואף אחד לא הואשם ברציחתה.
<רות רזניק: אנחנו חיות עם נשים שנרצחות.
<רות רזניק: זה אצלנו, זה לא סטטיסטית.
<רות רזניק: זה כאב אישי של כל אשה ואשה שנמצאת בסיכון.
<רות רזניק: אמרת את זה, עאידה, וזה נכון – הרבה מאד פעמים לאחר מקרי רצח, גם אצל יהודים וגם אצל ערבים, הגבר מאיים על האשה: אני אחסל אותך כמו ש-X רצח את אשתו, והיא פוחדת, והיא יודעת שהוא מסוגל לבצע.
<רות רזניק: וככה היא חיה וילדיה חיים.
עאידה תומא סלימאן: עו"ד רותי אלדר, יועצת משפטית, ארגון משפחות נרצחים ונרצחות.
<רותי אלדר: אני גם מייצגת באופן אישי מטעם משרד המשפטים משפחות של נרצחים.
<רותי אלדר: אני רוצה להעלות שני דברים עיקריים לאור הצורך לקצר.
<רותי אלדר: קודם כל, לגבי רוצחים שנתפסו, הועמדו לדין ונכלאו.
<רותי אלדר: אנחנו חושבים שבדומה למה שנעשה עם עברייני מין, יש להתחיל בתוכנית של פיקוח והגנה על הציבור מפני אנשים כאלה שיוצאים אחר כך מבית הסוהר.
<רותי אלדר: רוצחים אולי נשפטים לתקופה ארוכה – מאסר עולם – דבר שלא קיים, כי כמובן קוצבים את עונשם, אבל הרבה פעמים הם מואשמים רק בהריגה, ואז הם משתחררים אחרי שנים ספורות.
<רותי אלדר: יש פעמים שזה לא מגיע לכדי רצח אלא אלימות בנסיבות מחמירות מאד – פציעה מאד קשה של נשים, והם יוצאים מבית הסוהר, ואף אחד לא משגיח עליהם ולא מפקח עליהם, לאחר שהם ריצו את מלוא המאסר.
<רותי אלדר: כמובן, כשמשתחררים בשני-שליש- - -
עאידה תומא סלימאן: אנחנו מנסים לקדם הצעת חוק של אזיק אלקטרוני, שיגן על נשים, שיזעיק את המשטרה כאשר בן הזוג האלים מתקרב.
עאידה תומא סלימאן: את יודעת מה התשובה?
עאידה תומא סלימאן: זו הצעת חוק שיש לה עלות תקציבית – אי-אפשר להעביר אותה.
עאידה תומא סלימאן: אז את אומרת לי להשגיח על מאות-אלפי אנשים?
<רותי אלדר: עובדה שזה קרה עם עברייני מין, ואני אומרת לך שיש מחקרים גדולים, גם של המשטרה עצמה, שדווקא עברייני מין הם לא אוכלוסיית האסירים שלוקה יותר ברצידיביזם מאסירים אחרים, ובכל זאת יש חוק שמגן על הציבור מפני עברייני מין, וגם חוק מגבלות על עברייני מין- - - נפגע עבירה.
<רותי אלדר: אני חושבת שדבר כזה ניתן וצריך לעשות גם לגבי אסירים שמשתחררים לאחר שמיצו את מלוא מאסרם, לפקח עליהם.
<רותי אלדר: זה דבר אחד.
<רותי אלדר: דבר שני שאני רוצה לספר לכם – שיחת טלפון מהבוקר.
<רותי אלדר: אדם שהיכה ואיים והיה אירוע מאד אלים כלפי בת זוגו, נגזר עליו עונש מאסר, אבל בית המשפט נתן לו עיכוב ביצוע של חודש שיתחיל את המאסר.
<רותי אלדר: זה החודש שבו האשה – היא עוד לא נרצחה, אבל בו היא עלולה להירצח.
<רותי אלדר: איך יכול להיות שנקודת זמן כל כך קריטית וכל כך מסוכנת לאשה, שאנחנו יודעים שיש נקודות מסוכנות – אם היא מגישה בקשה לגירושין או תביעת מזונות או רוצה להיפרד – אלה צמתים שבהם מי שעוסק בזה מזהיר מפני הסיכון הצפוי לה.
<רותי אלדר: כמובן, כשהאדם כבר הורשע, ונגזר עליו מאסר, והוא יודע כאילו אין לו מה להפסיד, שזו התקופה הכי מסוכנת לאשה.
<רותי אלדר: איך נותנים עיכוב ביצוע, שהוא יכול להסתובב חופשי?
<רותי אלדר: זה דבר שצריכים לפנות לבתי המשפט.
<רותי אלדר: אני פשוט רוצה להציג פה תמונה.
<רותי אלדר: אני לא רוצה לקחת זמן מדוברים אחרים, אבל אלה כרגע נראות לי שתי נקודות מאד חשובות, לשים אליהן לב.
<לרה צינמן: אני רק רוצה להגיד באופן אישי למשפחה – הבת שלי נרצחה לפני עשרים שנה, בגיל 22, ולבי אתכם ועם כל המשפחה.
<לרה צינמן: כל רצח כזה מחזיר אותנו, משפחות הנרצחים, לנקודת האפס של רצח היקירים ורצח הנשים.
<תנא ג'ואברה: שלום, שמי תנא ג'ואברה, אני עובדת עם נוער – הזכרת את לוד-רמלה, ואני עובדת עם נוער משם.
<תנא ג'ואברה: המציאות שם היא מאד קשה.
<תנא ג'ואברה: אני מתנצלת שאני קצת נסערת, אבל נושא רצח נשים מאד קשה.
<תנא ג'ואברה: כשאני מוצאת אנשים שמצדיקים רצח של הנשים שלנו, זה יותר קשה.
<תנא ג'ואברה: אני משתתפת בדיונים, ואנשים אומרים: מותר לרצוח נשים?
<תנא ג'ואברה: לא משנה מה הסיבה – מותר?
<תנא ג'ואברה: זו בעיה מאד חמורה בקרבנו.
<תנא ג'ואברה: מעבר לזה, אני פוגשת הרבה נערים שנרצחה דודה, נרצחה ספציפית באזור לוד, ואז יש איום על כל המשפחה, ויש ילדים שנמנעים מלצאת מהבית, כי יש איום על המשפחה.
<תנא ג'ואברה: אני שואלת, מה עשתה המשטרה ואיך הטיפול ברווחה?
<תנא ג'ואברה: ואז אני מזדעזעת, שאותן משפחות לא יקבלו – לא טיפול הולם – לא מהמשטרה ולא מהרווחה.
<תנא ג'ואברה: יש לי ילדים בבית ספר שישבו שנתיים בבית ולא באו לבית הספר, כי הם מאוימים.
<תנא ג'ואברה: האמהות שלהם מאוימות.
<תנא ג'ואברה: הדודה שלהם נרצחה בגלל כל מיני.
<תנא ג'ואברה: אז אני אומרת לעצמי, מה אפשר לעשות עם זה?
<תנא ג'ואברה: בוא נעשה משהו מערכתי.
<תנא ג'ואברה: זה פשוט מצב איום.
<תנא ג'ואברה: אי-אפשר שזה יימשך – לא בלוד ולא ברמלה ולא ביפו ולא בשום מקום אחר.
<תנא ג'ואברה: רצח צריך לעצור.
<תנא ג'ואברה: איומים – צריך לטפל בהם במקום.
<תנא ג'ואברה: אי-אפשר להמשיך לחיות במציאות כזאת, שאמא של ארבעה ילדים נרצחת.
<תנא ג'ואברה: זה שובר אותנו כחברה.
<תנא ג'ואברה: כל פעם אנחנו מטפלים מחדש וכל פעם נרצחת עוד מישהי.
<תנא ג'ואברה: תודה.
עאידה תומא סלימאן: קודם כל, כמובן, שום דבר שנגיד, ואני אומרת את זה מניסיון – שום דבר לא יקל על הרגשת האובדן עכשיו ולא אחר כך.
עאידה תומא סלימאן: אבל אנחנו משתתפות ומשתתפים בצער שלכם.
עאידה תומא סלימאן: אני חושבת שאנחנו משתתפות בצער על כל אשה שנרצחת, ובזה אנחנו לא מבדילות בין דם לדם, בין אשה יהודייה או ערבייה.
עאידה תומא סלימאן: לפחות אנחנו יודעים שבמקום הזה אנחנו ככה מתנהגים.
עאידה תומא סלימאן: היה חשוב לי לקיים את הדיון הזה.
עאידה תומא סלימאן: כפי שאמרתי, יש דיונים, ויכול להיות שיש אכזבה מסוימת אצל בנות המשפחה, שלא יוצאות מהישיבה הזאת עם ידיעה מאד קונקרטית, אבל המטרה בדיון הזה היתה לומר שאי-אפשר לקבל יותר שום סחבת או זלזול או רשלנות בחיי נשים.
עאידה תומא סלימאן: המקרה של סוהא, מעבר לעובדה – ואמרתי – לא הכרתי אותה באופן אישי; עברתי על דף הפייסבוק שלה כדי להכיר אותה, והכרתי אשה שיש בה חדוות חיים.
עאידה תומא סלימאן: אשה חזקה, אשה עם חמלה, וחבל.
עאידה תומא סלימאן: אבל לא רק בגלל שידעתי מי זאת ולא רק בגלל שאני מכירה אתכם, אלא בגלל המסר שאנחנו צריכות לשדר לנשים.
עאידה תומא סלימאן: סוהא ניסתה לשדר מסר של – תחפשי את הביטחון שלך ואת החיים בלי אלימות בכל מקום, ותלכי פעם ראשונה ושנייה ושלישית למשטרה כדי להגן על עצמך.
עאידה תומא סלימאן: ואסור לנו להרוס את המסר הזה.
עאידה תומא סלימאן: אם יש משהו שאנחנו צריכים לעשות לסוהא, זה שהמסר הזה יתחזק בזה שנחשוף מי רצח אותה, כדי שכל אשה ערבייה ויהודייה תדע שיש לה מפלט.
עאידה תומא סלימאן: שאם תפתח את הפה, היא כן, יש לה הזדמנות להינצל ממצב האלימות הזה.
עאידה תומא סלימאן: זה המסר העיקרי שאנחנו רוצים להעביר, והרבה מזה בידיים שלכם עכשיו במשטרה.
עאידה תומא סלימאן: אני יושבת פה ושומעת את הדברים הקשים, ואני אמרתי גם דברים קשים, אבל אני גם בטוחה שסגן ניצב ברקו יודע שהדברים לא מכוונים אליו אישית.
עאידה תומא סלימאן: אולי הוא אחד מאנשי המשטרה שאני מצליחה לפתח איזשהו שיח ולנסות לקדם, ולכן אני עכשיו אומרת שהמשטרה חייבת לקחת את עצמה בידיים, ולפעול ולקחת את התיק הזה כתיק שדרכו מעבירים מסר ברור – גם לאוכלוסייה הערבית, גם לגברים באוכלוסייה הערבית וגם לנשים הערביות וגם לנשים באופן כללי.
עאידה תומא סלימאן: אם תפנו אלינו, אנחנו נהיה בשבילכן.
עאידה תומא סלימאן: ואם תגיעו אלינו, נגן עליכן.
עאידה תומא סלימאן: זה המסר שאי-אפשר שהוא יתקבל אם לא פותרים את המקרה הספציפי הזה.
עאידה תומא סלימאן: אני חושבת שזה עניין מאד חשוב.
עאידה תומא סלימאן: היינו ביום שבת בהפגנה בטירה נגד הרצח.
עאידה תומא סלימאן: אחת השאלות שהיו – אפשר לומר – ההזמנה לא הועברה באופן מסיבי לאנשים, אבל אני הרגשתי שאפשר לחתוך את הפחד בסכין שם, ואני מצטערת שאני משתמשת במונח הזה.
עאידה תומא סלימאן: הפחד היה באוויר שם.
עאידה תומא סלימאן: אנשים פחדו אפילו להגיע להפגנה.
עאידה תומא סלימאן: פחדו כי אם אתה מעורב – אנשים ביקשו מהאחות שלה, שהגיעה וראתה את אחותה מוטלת באוטו, נרצחת, אמרו לה: אל תיתני עדות, אל תפתחי את הפה, עוד יגיעו גם אליך.
עאידה תומא סלימאן: אז אני מבקשת – האחריות על שלומן של הנשים האמיצות האלה שנמצאות בחדר הזה, וגם אלה שנשארו שם, ולילדים שלה, מוטלת על כתפי המשטרה היום.
עאידה תומא סלימאן: הנשים האלה, חלילה, אני רוצה שיהיו בטוחות.
עאידה תומא סלימאן: אני רוצה שהן ירגישו שעשו את הצעד הנכון והאמיץ.
עאידה תומא סלימאן: אני חייבת להגיד – סוהא היתה אשה אמיצה, אבל יש לה גם אחיות ובנות דוד אמיצות מאד.
עאידה תומא סלימאן: ומהניסיון שלי, בדרך כלל במאבקים האלה נגד אלימות הנשים הכי אמיצות, והכרתי הרבה מקרים כאלה.
עאידה תומא סלימאן: אני אומרת לא רק במקרה של סוהא אלא באופן כללי – לצערי סוהא היתה האשה העשירית, ועוד השנה לא הסתיימה.
עאידה תומא סלימאן: אני מאד מקווה שלא נצטרך לקיים עוד דיון על מקרה חדש.
עאידה תומא סלימאן: אני מקווה מאד שבקרוב – אני אשמור על קשר הדוק עם סגן ניצב ברקו במקרה הספציפי הזה – באמת ארצה לשמוע שיש התפתחויות, וכבר פענחתם את הרצח בקרוב מאד.
עאידה תומא סלימאן: זה מאד חשוב.
עאידה תומא סלימאן: אחר כך ארצה להבין גם איך אפשר לשמור על המשפחה, כי האדם עדיין מתקשר.
עאידה תומא סלימאן: הגניבה או הפריצה שבוצעה בבית שלה לאחר הרצח שלה מעידה על זה שהסיפור לא תם ולא נשלם, ואני לא רוצה להיכנס לפרטים פה, אבל אני גם פונה לא רק למשפחה של סוהא אלא באופן כללי לאנשים בטירה, לכל מי שידו בנושא – אני אומרת: אני יודעת מה זה חוסר אמון במשטרה, תאמינו לי.
עאידה תומא סלימאן: אבל אם לא מגישים תלונות על כל איום, על כל פיסת מידע שמגיעה אלינו, אי-אפשר להתחשבן אתם אחר כך, ואי-אפשר להגיד שהם אחראיים.
עאידה תומא סלימאן: תלכו על כל תלונה, ואני יודעת שיש על מה להתלונן.
עאידה תומא סלימאן: תתלוננו כדי שלא יהיה אפשר לומר: לא ידענו.
עאידה תומא סלימאן: הנה המידע – תעשו את העבודה שלכם.
עאידה תומא סלימאן: אני מאד מקווה שנצליח לשמוע בקרוב שהמקרה הזה פוענח, וגם שאר המקרים.
עאידה תומא סלימאן: המקרה של אמני פוענח כבר – כנראה יודעים שבן הזוג, אבל יש מקרים אחרים.
עאידה תומא סלימאן: אני מאד מקווה שלא נצטרך לקיים עוד דיונים כאלה, אבל לצערי אני מאד ריאלית, ואני יודעת שכנראה נצטרך.
עאידה תומא סלימאן: תודה רבה שהגעתם, שוקרן.
עאידה תומא סלימאן: הדיון היום מתקיים לאחר החשיפה שהתגלתה רשת גדולה של סחר בנשים מרוסיה ואוקראינה, לפי בקשתה של חברת הכנסת, דוקטור עליזה לביא ומאחר וחשבנו שזה נושא שמחייב ישיבה דחופה.
עאידה תומא סלימאן: החשיפה שנעשתה בעיתונות מדאיגה ביותר ובמיוחד לאחר הידיעה שכל הנושא של כניסת נשים, גם מאוקראינה, גם מרוסיה וגם ממדינות שהיו חבר העמים, בעצם תחת מעטה תיירות כאשר הן מנוצלות.
עאידה תומא סלימאן: בהרבה מקרים הן מובאות כדי לסחור בהן וכדי להשתמש בהן על ידי גורמים פליליים, על ידי גורמים של קבוצות פשע.
עאידה תומא סלימאן: אני לא רוצה עכשיו להיכנס לעובי הנושא.
עאידה תומא סלימאן: הייתי רוצה לתת למציעה חברת הכנסת לביא להתחיל ואחר כך אנחנו נמשיך את הדיון הזה.
עאידה תומא סלימאן: בבקשה גברתי.
עליזה לביא: תודה גברתי, קודם כל רפואה שלמה, אני רואה שאת לא חשה בטוב, אז קודם כל רפואה שלמה.
עאידה תומא סלימאן: אני כל הזמן ככה כדי שלא אדביק אותך.
עליזה לביא: באמת נחשפתי בתקשורת,.
עליזה לביא: אני מדגישה שאני נחשפתי בתקשורת לכך שהתגלתה רשת לסחר בנשים שכוחות המשטרה הצליחו, אני אשמח שנשמע אחרי זה איך ומה.
עליזה לביא: חקירה סמויה הובילה לחשיפה של כנופיה בבת-ים שהביאה נשים לארץ עם אשרת תיירות ושידלה אותן לזנות.
עליזה לביא: הנושא הזה של סחר בנשים, עצם זה שהייתה פה וועדה מיוחדת כאן בכנסת ישראל, עד לכנסת זו הייתה וועדה מיוחדת, ועדת משנה של הוועדה הזאת, לימדה שהנושא הזה מאוד מאוד משמעותי ומאוד רחב.
עליזה לביא: הנושא של סחר מצריך עבודה יומיומית, הוא לא נעצר.
עליזה לביא: המועקה והמצוקה והמרחבים הללו של ניצול של נשים גדול, גדול מאוד והחלל מתמלא תמיד.
עליזה לביא: בעקבות סיור שערכתי בכנסת הקודמת למדתי שהתופעה הזאת קיבלה ממדים מפלצתיים בדמות זנות ולכן הרחבתי את ועדת המשנה לסחר בנשים גם לזנות.
עליזה לביא: המקום הזה של זנות וסחר בנשים, אני מקווה מאוד גברתי שתחדשי את הפעילות של וועדת המשנה כמו שהתחייבת, צורכת עבודה יומיומית, מעקב.
עליזה לביא: זו אחת מוועדות המשנה שהעבודה של הכנסת כמפקחת, כמתאמת, כנותנת שולחן משותף לכל הארגונים שפועלים בנושא של המיגור, של העלאת המודעות, של המצוקות הגדולות הללו הייתה באמת עבודה מאוד מבורכת.
עליזה לביא: לדעתי ועל בקשתי, ויושבת הראש יודעת, אני חושבת שצריך לחדש את עבודת המשנה הזאת כמה שיותר מהר.
עליזה לביא: בישראל יש תופעה מכוערת של סחר - - -
עאידה תומא סלימאן: רק כדי לזכור, אנחנו מקיימות כבר תקופה די ארוכה בוועדה ישיבות בנושא של סחר בנשים וזנות וגם סיורים בממוצע של פעם ושבועיים ולפעמים בדחיפות יותר גבוהה.
עליזה לביא: אני מאוד מברכת, אבל רק מה שבדקתי, וגברתי תקני אם אני טועה, זה הדיון השני שנעשה בנושא של סחר מאז שהכנסת חזרה - - -
עאידה תומא סלימאן: כן, אבל היו נושאים אחרים של זנות - - -
עליזה לביא: הנושא הזה הוא נושא שאם לא מטפלים בו גברתי, הוא פורץ ועולה.
עליזה לביא: אנחנו יודעים שיש הרבה יצירתיות בשדה הזה - - -
עאידה תומא סלימאן: אנחנו נבדוק היום איך הרשויות פועלות כי בסופו של דבר זה התפקיד שלנו כוועדה.
עליזה לביא: בשביל זה ביקשתי את הדיון וכרגע אני שומעת על שימוש באשרת תיירות.
עליזה לביא: למעשה אין מניעה ואין בעיה לייבא נשים למסגרת זמן קצרה וקצובה ולהפוך אותן לנסחרות, וסוחרים בהן.
עליזה לביא: מה גם, אני מבינה מידיעות שעלו, שברגע שהמשטרה תופסת אותן הן מעדיפות לחזור מיד חזרה למדינות שלהן, אם תופסים אותן.
עליזה לביא: הפרופיל שלהן גם בשדה הוא פרופיל של נשים צעירות שמגיעות לבקר במדינת ישראל בין אם זו תיירות כללית או תיירות דתית-צליינית, whatever – מאוד מאוד קשה לזהות ולמצוא אותן.
עליזה לביא: כך אנחנו רואים שבדרך לא דרך, אולי בדרך לגיטימית, חוזר הסחר למדינת ישראל.
עליזה לביא: אני מזכירה לכם שאחת לשנה אנחנו נדרשים לבוא ולתת דין וחשבון בפני ארה"ב.
עליזה לביא: לא בכדי הצלחנו, והייתה כאן עבודה של קודמנו בתפקיד, וראוי לברך את כל מי שישב פה קודם בשנים האחרונות שבאמת הביא לעבודה המבורכת הזאת.
עליזה לביא: אני רק מזכירה לכם, בזמן פעילות תת הוועדה ב-2012 שר הרווחה שהיה אז השר כחלון ביקש אף להרחיב את הפעילות של הוועדה הזאת גם לתופעת הסחר בגברים, במיוחד נוכח הגל של העובדים הזרים ששטף את הארץ.
עליזה לביא: הסוגיה הזאת קיימת על השולחן, לפעמים היא משנה תחפושת, היא משנה את הביגוד, אבל היא קיימת.
עליזה לביא: המצוקה גוברת ואנחנו צריכים לראות איך אנחנו כל הזמן ממשיכים ומתמודדים.
עליזה לביא: גברתי נקודה נוספת, מספר עבירות, פתיחת תיקים על ידי פרקליטות המדינה – מבדיקה שערכתי, 2012 – 150.
עליזה לביא: 2013 – 173 .
עליזה לביא: 2014 – 177.
עליזה לביא: 2015 – 76.
עליזה לביא: סך הכול – 576 פתיחת תיקים על ידי פרקליטות המדינה.
עליזה לביא: אבל גברתי, כתבי אישום שהוגשו: 2012 – 29 מתוך 150.
עליזה לביא: 2013 – 22 מתוך 173.
עליזה לביא: 2014 – 21 מתוך 177.
עליזה לביא: 2015 שנגמרת בסוף החודש הזה, 14 מתוך 76.
עליזה לביא: המסקנה היא שלא מגישים מספיק כתבי אישום, יש פה מחדל.
עליזה לביא: לא יכול להיות שלא מגישים את כתבי האישום האלה באלפי סיבות וטענות.
עליזה לביא: אני בטוחה שגברתי תיתן תגובה.
עליזה לביא: אין מספיק פעילות בתחום הזה.
עליזה לביא: לא נעשה מספיק כדי לעלות את הנושא על סדר היום כדי לפקח.
עליזה לביא: אני מעריכה מאוד את העבודה שלך גברתי, אבל אני חושבת שוב, אני מבקשת לומר את זה לפרוטוקול, צריך לייחד לנושא הזה, והעבודה הזאת של הפיקוח של הסנכרון בין המערכות.
עליזה לביא: הנתונים הם מאוד מאוד קשים.
עליזה לביא: זה לא אומר שלא קורים פה מקרים.
עליזה לביא: אני מברכת את המשטרה על החשיפה, אני חושבת שאתם עושים עבודה נהדרת.
עליזה לביא: אני מכירה את העבודה שלכם, אני מעריכה וזו הזדמנות נוספת, באמת בתחום הזה אי אפשר לבוא ולקחת את הכתר, כי חלק גדול מההתמודדות של מדינת ישראל בנושא של הסחר זה באמת בזכותכם.
עליזה לביא: יש חוק, יש חוק במדינת ישראל נגד סחר.
עליזה לביא: אין חוק נגד זנות.
עליזה לביא: השימוש הזה של האנשים בשלושת החודשים האלה ובאלפי התחפושות החדשות של הגברת הסחר בנשים, אין לכם כלי להתמודד.
עליזה לביא: התפקיד שלנו, אני אסיים מיד, הנושא הזה, ולא בכדי בקשתי גברתי את הדיון הזה, כי בדקתי ולצערי הרב נעשה רק דיון אחד בנושא הזה קודם.
עאידה תומא סלימאן: היו כבר חמישה דיונים מתחילת המושב - - -
עליזה לביא: וועדת המשנה היא פלטפורמה.
עליזה לביא: זה בזנות ולא בסחר.
עליזה לביא: אני בדקתי.
עליזה לביא: אני לא באה - - -
עאידה תומא סלימאן: אנחנו לא עושים את האכיפה ולא - - -
עליזה לביא: אני באה ומבקשת, אני מתייעצת עם גורמים רבים מהשטח שמבקשים לא להפקיר את הנושא הזה, את הסוגיה הזאת.
עליזה לביא: אנחנו נלך צעד אחורה ואנחנו נראה שהכול מתמוטט.
עליזה לביא: קיבלנו מחמאות, קיבלנו נתונים טובים וציונים טובים בוועדה הבינלאומית בכל פעם.
עליזה לביא: אני מבקשת ממך גברתי לטפל בסוגיה הזאת ולהחזיר את קיום של וועדת המשנה בסחר בנשים וזנות.
עאידה תומא סלימאן: תודה לך חברת הכנסת עליזה לביא.
עאידה תומא סלימאן: בדברים שאמרת אולי אפשר לחשוב שהתפתחות הנושא של זנות וסחר בנשים היא באחריות של הוועדה לקידום מעמד האישה.
עאידה תומא סלימאן: היא הולכת ומתפתחת רק בגלל שלא הקמנו ועדת משנה.
עאידה תומא סלימאן: אני חושבת שהנושא כן מטופל - - -
עליזה לביא: זו הפרשנות שלך.
עליזה לביא: אני באתי ובאתי ובקשתי דיון לשמוע מה קרה.
עאידה תומא סלימאן: אני חושבת שעצם העובדה שכבר קיימנו חמישה דיונים שהם קשורים לסחר או לזנות או למועדונים שגם מנצלים.
עאידה תומא סלימאן: לפני העובדות שבפני, מנצלים גם את הזנות ואת הנשים בארץ, אזרחיות המדינה וגם אחרות.
עאידה תומא סלימאן: שני הסיורים שעשיתי כבר בנושא הזה עם חברות כנסת אחרות, חבל שלא הצטרפת אחרת היה אפשר לראות בשטח מה התפתח בנושא הזה.
עאידה תומא סלימאן: אני חושבת שקרו דברים והתפתחו דברים ויש כמה שאלות שעלות גם מהחשיפה הזו וגם מחומרים אחרים שקשורים שקיבלתי לידיים, \ה אם כבר מתחילים בשאלה בנושא הגשת כתבי אישום.
עאידה תומא סלימאן: כאשר אנחנו שומעים, ושומעים שהמשטרה פתחה תיקים והעבירה לפרקליטות, וכאשר אנחנו מסתכלים ורואים, זה לא הנושא היחידי.
עאידה תומא סלימאן: יש לנו מישהו מהפרקליטות היום?
עאידה תומא סלימאן: נכון כן.
עאידה תומא סלימאן: זו לא הפעם הראשונה שבוועדה אנחנו מגלים שהפרקליטות, בעצם העברת התיקים לכתבי אישום היא לא באחוזים גבוהים.
עאידה תומא סלימאן: זה לא רק בנושא הזה אלא גם בנושאים אחרים שאנחנו עוסקים בהם.
עאידה תומא סלימאן: אני יודעת כבר את התשובות שיבואו: של חוסר ראיות, חוסר עניין, אי אפשר להוכיח, את התיק קיבלנו לא מסודר בצורה כזו שאי אפשר להעביר אותו לכתב אישום.
עאידה תומא סלימאן: באמת, הייתי רוצה לקבל תשובות בעניין האחוזים שעלו מבחינת הגשת כתבי אישום בנושא הזה.
עאידה תומא סלימאן: לאחר מכן נרצה לשמוע ממשרד הפנים גם על צורת האכיפה ואיך באמת אפשר להגיע לנשים שנכנסות.
עאידה תומא סלימאן: כדאי להזכיר שנשים לא מגיעות כאילו באופן תמים ונלכדות פה לתוך מערכת הסחר אלא נשים מיובאות מלכתחילה.
עאידה תומא סלימאן: לצערי הרב, התקבלה החלטה של משרד הפנים לבטל את הבקשות הוויזה כבר בחבר העמים ולאפשר להגיע באופן חופשי ולקבל את האשרה פה בשדה התעופה באופן שמוטל על משטרת הגבולות.
עאידה תומא סלימאן: פה אני גם ארצה לשמוע ממשרד הפנים מה בדיוק, איך מכשירים במשטרת הגבולות לזהות ואם בכלל מכשירים לזהות אישה שמגיעה כאילו כתיירת כשבעצם היא כבר מיובאת כדי להיות חלק מהסחר - - -
סופה לנדבר: אבל אנחנו גם מכירים את המקרים שהיא הגיעה כתיירת ונשלחה בחזרה כאילו הייתה זונה.
סופה לנדבר: היו המון מקרים כאלה.
סופה לנדבר: אנחנו רוצים גברתי לשמוע מהמשטרה מה הכנופיה, מה הפעילות של הכנופיה, כמה אנשים.
עאידה תומא סלימאן: כדאי לשמוע גם ממשרד הפנים איך בעצם מגיעים לחשד האם האישה הזו היא תיירת או חלק - - -
סופה לנדבר: לא כל גברת שמגיעה היא זונה.
עאידה תומא סלימאן: נכון, לא כל מי שמגיעה היא מגיעה בגלל שהיא חלק או שהיא נסחרת על ידי קבוצה זו אחרת, כנופיה זו או אחרת.
עאידה תומא סלימאן: השאלה הנוספת שצריך לשאול, ברגע שיש חשד, מה עושים עם זה והאם החשד והיחס שהיא קורבן של סחר בנשים או שהיא בעצם הפושעת ואז צריך לזרוק אותה לחוץ לארץ.
עאידה תומא סלימאן: אני חושבת שאלו הן השאלות מהותיות בעניין של לטפל בנושא של סחר בנשים ובמיוחד לאחר הרשת הזאת.
עאידה תומא סלימאן: נשמח לשמוע קודם כל מנציג המשטרה על המקרה הספציפי ואיך באמת העבודה שלכם מביאה, כל מה שתוכל להתייחס בנושא הזה.
<רובי קיים: צהריים טובים.
<רובי קיים: אני אתחיל דווקא במשפט הסיכום שלך.
<רובי קיים: אני לא יכול להתייחס לתיק החקירה הנ"ל מכוון שהתיק עדיין בחקירה.
<רובי קיים: אנשים עדיין במעצר, עוד לא הוגש כתב אישום.
<רובי קיים: התיק מלווה על ידי הפרקליטות ואני בהחלט לא יכול להתייחס לתיק החקירה הנדון הזה.
<רובי קיים: אנחנו גם ביקשנו מהוועדה דרך לשכת מפכ"ל לא להתייחס בדיון הזה לגבי התיק הזה.
<רובי קיים: אני כן אוכל להתייחס לבעיות אכיפה שיש לנו בנושא הזה.
סופה לנדבר: אתם מבקשים לא להתייחס, אבל בזמן שבתקשורת מישהו מהמשטרה מדליף שיש חקירה, שנעצרו אנשים – אז יש פה איזו סטייה.
סופה לנדבר: מצד אחד אתם לא רוצים התערבות ומצד שני אתם מוסרים את זה לתקשורת לפני שיש אילו הוכחות.
<רובי קיים: שוב, יש משהו במה שאת אומרת, אבל אני באופן אישי בהחלט אני לא יכול להתייחס.
<רובי קיים: נתבקשתי לא להתייחס לנושא הזה בדיון פה מכיוון שהתיק בחקירה, עוד לא הוגש כתב אישום.
עליזה לביא: נשאל את זה אחרת.
עליזה לביא: למעט הסוגיה הזאת, בסדר אנחנו מבינים שאתה לא יכול להתייחס אליה, האם היו פעמים נוספות שפתחתם חקירות או פתחתם בדיקות סביב תופעת דפוס כזה?
עליזה לביא: האם הדפוס הזה חוזר ועולה, האם הוא חזר - - -
עאידה תומא סלימאן: כדאי גם להתייחס, בארבע-חמש השנים האחרונות מאז שמשרד הפנים שינה את היחס שלו לעניין של אשרות כניסה, האם שמתם לב שזה שינה במהות של מספר הנשים הנסחרות.
עאידה תומא סלימאן: האם יש עלייה, האם יש - - -
<רובי קיים: שוב, אני אתייחס.
<רובי קיים: אני לא יכול להגדיר את זה כתופעה.
<רובי קיים: אני רק יכול להגיד שיש מקרים שאנחנו מגלים.
<רובי קיים: העבירה היא בעצם 'גרימת עזיבת המדינה'.
<רובי קיים: בעצם, כאשר אנחנו מגיעים לבתי בושת ואנחנו עושים בדיקות אנחנו מגלים גם נשים ישראליות וגם נשים ממוצא זר.
<רובי קיים: ברגע שאנחנו מתחקרים את אותן נשים חלקן אומרות שהן הגיעו בעקבות קשר שנוצר על ידי מישהו פה בארץ, שבעצם שידל אותן או גרם להן להגיע לפה.
<רובי קיים: זו בעצם ההגדרה של 'גרימת עזיבת המדינה' ואז אנחנו כן פותחים בחקירה וכן מכניסים אותן למקלט.
<רובי קיים: אני באופן רשמי הגורם המוסמך להכניס למקלט לקורבנות סחר.
<רובי קיים: אני מאשר והן משתפות פעולה והכול בסדר.
<רובי קיים: שוב, זאת לא תופעה, זה מספר תיקים בודדים בשנה.
עאידה תומא סלימאן: אתם מעבירים במקרה הזה למקלט או לבית סוהר?
<רובי קיים: למקלט.
<רובי קיים: בוודאי.
<רובי קיים: רגע, שוב.